ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms ms nl id eo en ms nb id ms en nl en en id id id en ms id ms ms id id id id id id id id ms id id id id id id id id id id id id id id sv id id ms ms sl ms id id ms ms ms id id ms id id ms ms ms id ms ms ms en en en en en id id id id id en id id jv ms id id it es id id en id ms ms ms ms ms ms
Sakit Mata Boleh Berjangkit, Ini Sebab Tak Boleh Pandang Mata!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kesihatan Mata • 2 bulan
Obat untuk pteregium.Mata saya selalu kering dan pedih..Mata sebelah kanan sudah timbul pteregium
Zai Muhammad Bin Zaidi
Terima kasih kerana bertanyakan soalan. Penilaian oleh doktor bertauliah diperlukan sebelum satu diagnosis dapat dicapai. Setelah diagnosis penyakit (termasuk pterygium) disahkan oleh doktor, maka
... Lihat Lebih Lagi
Lihat 0 lagi kiriman
Semua komen ada di sini
Sakit Mata Boleh Berjangkit? Ini Sebab Jangan Pandang Orang Yang Ada Keradangan Mata!
Ditulis oleh Nisreen Nadiah Disemak pada 13/07/2022
Disemak secara perubatan oleh Dr. Joseph Tan
Masalah sakit mata atau konjunktivitis adalah keradangan atau jangkitan pada membran telus (konjunktiva) yang melapisi kelopak mata anda dan menutupi bahagian mata putih.
Apabila saluran darah kecil di konjunktiva mulai meradang, warna kemerahan pada mata lebih kelihatan.
Konjunktivitis juga biasanya disebabkan oleh jangkitan bakteria atau virus, atau alergi.
Baca lebih lanjut tentang Kesihatan Mata di sini.
Adakah masalah sakit mata berjangkit?
Ya, jika ia disebabkan oleh bakteria atau virus. Masalah sakit mata yang disebabkan oleh bakteria boleh merebak kepada individu lain sebaik sahaja mulai bergejala.
Konjunktivitis yang disebabkan oleh virus pada umumnya akan menular sebelum gejala mula muncul dan dapat bertahan selagi ia berlangsung.
Namun begitu, konjunktivitis yang diakibatkan oleh alergi dan konjunktivitis bersifat perengsa tidak akan menular.
Jangkitan mata ini dapat dijangkiti kepada orang lain dengan cara yang sama jangkitan virus dan bakteria lain disebarkan.
Tempoh inkubasi (masa antara dijangkiti dan gejala mulai muncul) untuk virus atau bakteria konjunktivitis adalah sekitar 24 sehingga 72 jam.
Sekiranya anda menyentuh sesuatu dengan virus atau bakteria di atasnya, dan kemudian menyentuh mata, anda berpotensi untuk dijangkiti.
Selain itu, sebilangan besar bakteria dapat bertahan di permukaan sehingga 8 jam. Pun begitu, beberapa bakteria mampu hidup selama beberapa hari.
Sebilangan besar virus juga dapat bertahan selama beberapa hari, dan terdapat virus yang bertahan selama 2 bulan di permukaan objek.
Jangkitan juga dapat disebarkan kepada individu lain melalui kontak dekat, seperti berjabat tangan, berpelukan, atau ciuman.
Semestinya batuk serta bersin juga berpotensi menyebarkan virus ini.
Berapa lama harus anda kuarantin?
Mata yang sakit akan mulai berjangkit apabila gejala muncul, dan keadaannya tetap menular selagi berlaku kontak dengan objek atau orang.
Sekiranya anda mengalami konjunktivitis, anda dinasihatkan agar kuarantin diri di rumah dan tidak pergi ke tempat sesak sehingga gejala mulai reda.
Sekiranya didapati pulih, anda boleh kembali tetapi anda perlu mengambil langkah berjaga-jaga, seperti mencuci tangan dengan bersih setelah menyentuh mata anda.
Tanda pertama masalah ini adalah perubahan pada warna bahagian putih mata anda, yang dikenali sebagai sclera- lapisan luar yang melindungi iris dan seluruh mata.
Meliputi bahagian sclera adalah konjunktiva, selaput nipis yang menjadi radang apabila anda mendapat masalah sakit mata.
Ia menjadi penyebab kepada mata yang kelihatan kemerahan atau merah jambu kerana saluran darah di konjunktiva meradang, menjadikannya lebih kelihatan daripada kebiasaan.
Sakit mata Konjunktivitis sebenarnya juga cenderung mempunyai gejala-gejala lain, termasuk:
Pengeluaran cecair yang boleh membentuk kerak di kelopak mata anda semasa tidur
Berasa seperti ada kotoran atau sesuatu yang menjengkelkan mata anda
Sensitif terhadap cahaya yang terang
Masalah sakit mata ini boleh terbentuk pada satu atau kedua-dua mata. Sekiranya anda memakai kanta lekap, anda harus mengelakkan daripada memakainya ketika mengalami simptom.
Dalam kes sakit mata yang serius, konjunktivitis boleh menyebabkan beberapa pembengkakan di kelenjar limfa atau turut dikenali sebagai kelenjar getah bening berhampiran telinga anda.
Ia juga mungkin terasa seakan gumpalan kecil. Kelenjar getah bening ini membantu tubuh melawan jangkitan. Setelah jangkitan virus atau bakteria dibersihkan, kelenjar ini akan menyusut.
Kes-kes konjunktivitis yang ringan selalunya tidak memerlukan rawatan. Anda mungkin hanya memerlukan pek sejuk untuk melegakan masalah ketidakselesaan radang mata.
Konjunktivitis virus juga mungkin tidak memerlukan perawatan.
Namun jika disebabkan oleh virus seperti herpes simplex atau virus varicella zoster (herpes zoster), ubat antivirus mungkin akan diberikan oleh doktor.
Di samping itu, masalah mata yang sakit berpunca daripada kehadiran bakteria boleh dirawat dengan titisan atau ubat mata antibiotik.
Antibiotik akan dapat bantu mengurangkan masa anda mengalami gejala dan mengurangkan risiko anda menjangkitkan ia kepada orang lain.
Walau bagaimanapun, perlu diingat bahawa antibiotik tidak berkesan dalam merawat virus.
Secara umumnya, anda tidak boleh menyentuh mata dengan tangan, terutamanya jika anda belum mencuci tangan dengan sabun sebelum memegangnya.
Amalkan mencuci tangan sebelum atau selepas anda menyentuh mata, cara ini akan membantu mengelakkan masalah sakit mata daripada berlaku.
Hello Health Group tidak menawarkan nasihat perubatan, diagnosis atau rawatan.
Pink eye. https://www.mayoclinic.org/diseases-conditions/pink-eye/expert-answers/pink-eye/faq-20057932#:~:text. Accessed 4 Sep 2020.
Conjunctivitis.https://kidshealth.org/en/teens/conjunctivitis.html. Accessed 4 Sep 2020.
Prevention conjunctivitis.https://www.cdc.gov/conjunctivitis/about/prevention.html. Accessed 4 Sep 2020.
Pink eye. https://nei.nih.gov/health/pinkeye/pink_facts. Accessed 4 Sep 2020.
Conjunctivitis. https://www.ncbi.nlm.nih.gov/books/NBK541034/Accessed 4 Sep 2020.
PKP Dilanjutkan Sehingga 14 April, Ini Sebab Mengapa PM Panjangkan Masa Kuarantin!
Sakit Mata Atau Alami Masalah Berkaitan Pernafasan? Ia Mungkin Angkara Jerebu
Ditulis oleh Nisreen Nadiah Disemak pada 13/07/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.